Lê jou eier oor Manhare – Toortsie, Kameel en Bokbaaivygie se blog
Januarie 19, 2018 Januarie 19, 2018 ~ Toortsie
In opdrag van Hester, die Minister van Bloguitdagings. Ek dink nogals dis vir haar ‘n uitdaging om buite-die-boks-uitdagings te gee en ek moet erken, mens kan nie anders as om deel daarvan te wil wees nie.
Manhare, kan jy nou meer!
Ek is maar net ‘n gewone ou boeretannie en is nie so ‘n groot borshaarentoesias nie. Blykbaar vertel manlike harigheid van manlikheid, maar ek moet regtig sê, my man is manlik verby met sy groterwordende bles en al!
My pa se gesig was netjies skoongeskeer, my man dra ‘n snor. My een broer het in sy vlootdae regtig ‘n mooi baard gehad en was ‘n baie aantreklike seeman, veral as hy in sy formele vlootdrag geklee was. My ouboet het graag baard gedra, so ‘n klossiesbaard.
Een dag ry ek in ons dorp verby ‘n baie vriendelike man wat my op die naam groet. Hy lyk vaagweg bekend. Toe besef ek: Dis my ouboet wat sy baard afgeskeer het! 😂
Persoonlik lag ek stilweg in my mou as mans hulle hare kleur, gryskopmans is eintlik vir my mooi.
Maar nou ja, ek is uit de oude doos en affieplaas, so, borshare wat by halfoopgeknoopte hemde uitsteek, tattoes, oorbelle in mans-ore, ‘n growwe goue ketting wat oor die behaarde bors hang, is nie een regtig my smaak nie. Maar smaak verskil mos, of hoe?
Lang hare kan nog werk as hulle skoon en mooi versorg is, veral as hul ‘n effense krul in het.
Soos ons in ons kinderdae gesing het: ‘Mamma, ek wil ‘n man hê’, verkies ek steeds my doodgewone boereman, met of sonder hare op sy hoof.
Hester, ek werk met my foon. As ek nie regkom met die paddatjie nie, mag jy regtig my skakel by Inlinks gaan plaas.
Om die inskrywings van verskillende bloggers in Lê-Jou-Eier te geniet of om self ‘n eier te kom lê wat ons kan uitbroei en grootmaak, klik op die paddatjie of die InLinkz skakel net daaronder:< a href=”http://www.inlinkz.com/new/view.php?id=761578″&gt; < a href=”http://www.inlinkz.com/new/view.php?id=761578″>http://www.inlinkz.com/new/view.php?id=761578<<<&lt;
ie reëls van hierdie eier-boerdery, om raad te kry oor hoe om deel te neem en om elke week se aankondiging van die nuwe onderwerp te sien, besoek die volgende skakel by Dis Ekke. Onder hierdie kategorie, kyk na die blogposte Lê-Jou-Eier: Reëls (2017-08-22) en Lê-Jou-Eier: Hoe neem ek deel? (2017-08-22).
Posted in Lê jou eier	harige mans
‹ PreviousDie waarde van verniet werk
Next ›Kameel : Manne en hulle hare
13 thoughts on “Lê jou eier oor Manhare”
Januarie 19, 2018 om 4:17 nm
Hoop jy lees hierdie vir jou man…. hy kan geeërd voel dat sy vrou van baie jare so mooi oor hom skryf 😊
Januarie 19, 2018 om 4:41 nm
Dink jy ek kan dit waag?
Januarie 19, 2018 om 5:26 nm
Ek het dit nou vir hom gelees, in opdrag van Kameel.
Januarie 19, 2018 om 6:09 nm
Januarie 19, 2018 om 7:00 nm
‘Van wie oraat jy?’, vra hy. 😁
Januarie 19, 2018 om 4:19 nm
Dankie tog dat ons ouer is en nie al die nuwerwetse geite van manne hoef te beleef nie. ñ Doodgewone, doodgoeie maat, dis wat ek ook verkies. Myne is blond, en sy hare nog baie. Maar wat, as als uitval, sal hy steeds net my Bertie wees.
Januarie 19, 2018 om 4:42 nm
‘Ek is verlief op ‘n lang, maer, blonde man’, of hoe?
Januarie 19, 2018 om 4:43 nm
Jip. Net so.
Januarie 19, 2018 om 5:23 nm
Wat is ‘n “gewone boeretannie”? Boervrouens lyk vir my altyd so op en wakker, voor in die koor met alles. Jy het toe self op InLinkz gekom Boeretannie – as ek op ‘n selfoon moes werk, het ek nou nog gesukkel.
Januarie 19, 2018 om 5:24 nm
‘n Behoorlike konsternasie!
Januarie 19, 2018 om 7:51 nm
Januarie 20, 2018 om 3:42 vm
Al die punte wat jy hier noem stem ek mee saam. Watse gehare stories het die manne aan die gang! Ek dink hul is onder “vroue”druk om al daardie fancy hare-goed te doen.(ek smile nou sommer lekker. Het saam klein Bea en haar Mamma gaan inkopies doen. Mamma sê toe sy wil vir Pappa(my seun) n afspraak maak om sy hare en baard netjies te laat sny. Sy doen dit meestal sommer met die knipper!) Grand verby!
Januarie 20, 2018 om 4:39 nm